Tout va bien
<s>Tout va bien () je francusko-italijanski igrani film snimljen 1972. godine u režiji Jean-Luc Godarda i Jean-Pierre Gorina.</s><s>Po žanru je drama, a protagonisti, koje tumače Jane Fonda i Yves Montand su američka novinarka i njen muž, nekoć uspješni režiser Novog vala koji se sada izdržava snimajući televizijske reklame.</s><s>Radnja prikazuje kako odlaze napraviti reportažu u tvornici kobasica upravo u trenutku kada tamo izbije divlji štrajk.</s><s>Tout va bien je nastao nakon što su Godard i Gorin kao dio kolektiva Grupa Dziga Vertov snimili niz eksperimentalnih filmova, te je predstavljao pokušaj da svoje radikalno lijeve ideje promoviraju na nešto konvencionalniji i publici pristupačniji način.</s><s>Tout va bien se isticao neobičnim kadriranjem, odnosno pokušajem da se zbivanja na više lokacija u tvornici prikažu u jednom te istom kadru.</s><s>Tokom snimanja su Godard i Gorin snimili dodatni film Letter to Jane posvećen njihovoj glavnoj glumici Jane Fonda.</s>

<s>Uloge 
 Jane Fonda : Suzanne
 Yves Montand :  Lui
 Vittorio Caprioli : Le patron
 Anne Wiazemsky : Une ouvrière
 Éric Charden : un ouvrier
 Elizabeth Chauvin
 Castel Casti
 Ibrahim Seck
 Marcel Gassouk</s>

<s>Vanjske veze 
 
  
 
 La scène de la caisse du supermarché sur Viméo</s>

<s>Francuski filmovi
Italijanski filmovi
Dramski filmovi
Politički filmovi</s>

